Diari Oficial de la Generalitat Valenciana


Sumari del DOGV 5362, del 06-10-2006 (2006/10038)

Concurs. Adjudicació i execució de les obres d'urbanització i de desenvolupament urbanístic dels terrenys delimitats en la sol·licitud d'inici de programació (UE 2 i 3 del sector SAUR d'Antella).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/10277


Data del document
:   11-09-2006

Organisme emissor
:   Ajuntament d'Antella

Tipus de document
:   Concurs

Descriptors 

:   * Antella
    * licitació
    * urbanització
    * indústria de la construcció
    * contracte d'obres

Concurs. Adjudicació i execució de les obres d'urbanització i de desenvolupament urbanístic dels terrenys delimitats en la sol·licitud d'inici de programació (UE 2 i 3 del sector SAUR d'Antella). [2006/Q10718]  
La mercantil Vitaeland, SL, va presentar a l'ajuntament la sol·licitud d'inici de programació per gestió indirecta de les UE 2 i 3 del sòl classificat com a sòl apte per a urbanitzar en les normes subsidiàries d'Antella.  
Per l'Acord Plenari de 2 d'agost de 2006, es va acordar iniciar el procediment concursal, l'aprovació de les bases particulars reguladores del programa. Es va ordenar la publicació de l'anunci.  
1. Objecte de l'actuació integrada: l'adjudicació i l'execució de les obres d'urbanització i de desenvolupament urbanístic dels terrenys delimitats a la sol·licitud d'inici de programació (UE 2 i 3 del sector SAUR d'Antella).  
2. Entitat local adjudicatària del programa és l'Ajuntament d'Antella, i es pot consultar la documentació a la plaça Major, número 1, d'Antella (València). El telèfon és el 96 259 50 02 i el correu electrònic gulohns.xfflhvszyu@tg.azo.ch.  
3. Les bases generals reguladores d'este concurs de programació formen part de l'annex I del Decret 67/2006, de 19 de maig. Les bases particulars es van aprovar per l'Acord Plenari de data 2 d'agost de 2006 i es van publicar en el Diari Oficial de la Generalitat número 5.337, d'1 de setembre de 2006.  
4. Les proposicions dels interessats hauran de presentar-se ajustades al model establit a les bases particulars.  
5. Els concursants acreditaran el compliment dels criteris de solvència, definits en la base 6 de les bases particulars.  
6. Cada concursant haurà d'acompanyar la seua proposta de la documentació segons la base 7 de les bases particulars, i estarà obligat a sotmetre a informació pública la documentació recollida en l'article 134 de la Llei 16/2005, de 31 de desembre, Urbanística Valenciana, per un termini d'un mes.  
7. L'àmbit de l'actuació se circumscriu a les unitats d'execució 2 i 3 del sòl apte per a urbanitzar.  
Segons l'article 286.1.a del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial que cal programar. No es consideraran variants, i seran admissibles, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas estes variacions en el seu conjunt suposen una diferència superior al 10% del total de la superfície proposada.  
8. Es valoraran de forma independent els documents corresponents a l'alternativa tècnica i a la proposició juridicoeconòmica, segons criteris de puntuació de la base 8.  
9. Els qui vulguen participar en el procediment de licitació d'un programa d'actuació integrada hauran de constituir una garantia provisional equivalent al 2% de l'estimació aproximada de les càrregues del programa, impost sobre el valor afegit no inclòs, la qual fa una suma de 936.624,00 euros únicament a l'efecte de calcular la garantia provisional.  
10. La garantia definitiva s'establix en un 10% del valor de les càrregues d'urbanització, impost sobre el valor afegit no inclòs, del programa d'actuació integrada aprovat. S'ingressarà en el termini màxim de 15 dies, comptadors des de la notificació de l'acord d'aprovació i adjudicació del programa.  
11. Remissió de l'anunci al Diari Oficial de la Unió Europea: 11 de setembre de 2006. El termini d'informació pública és de tres mesos, comptadors des de la remissió al Diari Oficial de la Unió Europea. Dins del termini anterior, els aspirants a agent urbanitzador hauran de realitzar les actuacions exigides per la legislació vigent.  
Dins del termini de publicació en el Diari Oficial de la Unió Europea caldrà presentar l'alternativa tècnica i la proposició juridicoeconòmica, i després sotmetre a informació pública l'instrument de planejament i el projecte d'urbanització que forme part de l'alternativa tècnica a l'efecte de presentar al·legacions.  
Antella, 11 de setembre de 2006.. L'alcaldessa: María Isabel Giménez Candel.